Aleksandrs Medveds

Aleksandrs Medveds (; dzimis , miris ) bija padomju brīvā stila cīkstonis, trīskārtējs olimpisko spēļu čempions, septiņkārtējs Pasaules un trīskārtējs Eiropas čempions.

 Dzīvesgājums 
Dzimis 1937. gadā Ukrainā mežsarga ģimenē.
Ar cīņas sportu Medveds iepazinās militārā dienesta laikā Baltkrievijā. 
1959. gadā pēc demobilizācijas Aleksandrs Medveds sāka mācīties Baltkrievijas Valsts Fiziskās kultūras institūta augstākajā treneru skolā un 1961. gadā to sekmīgi absolvēja, pēc tam studēja pašā institūtā.
1961. gada pavasarī cīkstonis uzvarēja PSRS cīņas čempionātā un devās uz pasaules čempionātu Japānā. Pēc veiksmīgas debijas šajā pasaules čempionātā Aleksandrs Medveds uzsāka izcilu uzvaru sēriju. Viņš trīs reizes kļuva par olimpisko čempionu brīvajā cīņā, septiņas reizes par pasaules čempionu, četras reizes par Eiropas čempionu, deviņas reizes par PSRS čempionu. 

Laikā no 1967. līdz 1972. gadam Medveda galvenais sāncensis bija ar bulgāru cīkstonis Osmans Duraļijevs. Viņi astoņas reizes tikās prestižu starptautisko sacensību finālos, un visos Medveds uzvarēja. 1971. gada pasaules čempionātā Sofijā viņš bija tuvu zaudējumam, kad bulgārs atradās vadībā ar 4:3 un līdz mača beigām bija atlikušas tikai 43 sekundes. Tomēr Medveds izlīdzināja rezultātu un ieguva titulu sava mazākā ķermeņa svara dēļ.Сребърния Осман остана 10 пъти втори (bulgāriski)

Pēc sportista karjeras beigam 1972. gadā Medveds dzīvoja Baltkrievijā un strādāja par valsts izlases treneri, lasīja lekcijas Baltkrievijas Valsts Informātikas un radioelektronikas universitātē. Pēc Padomju Savienības sabrukuma viņu iecēla par Baltkrievijas Olimpiskās komitejas un Baltkrievijas Cīņas federācijas viceprezidentu.

 Apbalvojumi un pagodinājumi 
 Goda ordenis (2017)Указ Президента Республики Беларусь от 18 декабря 2017 г. № 451 «Аб узнагароджанні»
 Ļeņina ordenis (1972)
 Darba Sarkanā Karoga ordenis (1965)
 Divi ordeņi "Goda zīme" (1969; 1985)
 Sudraba Olimpiskais ordenis (1984)
 UNESCO balva "Par cildenumu sportā" (1984)
 PSRS Nopelniem bagātais sporta meistars (1963)
 Baltkrievijas PSR Nopelniem bagātais treneris (1979)
 PSRS Nopelniem bagātais treneris (1984)
 Minskas (1972), Mahačkalas un Hasavjurtas Goda pilsonis
 1980. gada vasaras olimpisko spēļu atklāšanas ceremonijā tiesnešu vārdā nodeva Olimpisko zvērestu.
 Baltkrievijas karognesējs 2004. gada vasaras olimpisko spēļu atklāšanas ceremonijā.
 2012. gadā Minskā atklāja viņa vārdā nosaukto cīņas sporta pili.Дворец борьбы имени А.В.Медведя 

 Atsauces 

 Ārējās saites 

Kategorija:1937. gadā dzimušie
Kategorija:2024. gadā mirušie
Kategorija:PSRS cīkstoņi
Kategorija:Baltkrievijas cīkstoņi
Kategorija:1964. gada vasaras olimpisko spēļu dalībnieki
Kategorija:1968. gada vasaras olimpisko spēļu dalībnieki
Kategorija:1972. gada vasaras olimpisko spēļu dalībnieki
Kategorija:Ar Ļeņina ordeni apbalvotie
Kategorija:Ar Darba Sarkanā Karoga ordeni apbalvotie
Kategorija:Ar ordeni "Goda Zīme" apbalvotie
Kategorija:Ar Olimpisko ordeni apbalvotie
Kategorija:PSRS Nopelniem bagātie sporta meistari
Kategorija:PSRS Nopelniem bagātie treneri
Kategorija:Pasaules čempioni brīvajā cīņā
Kategorija:Olimpiskie zelta medaļnieki cīņas sportā
Kategorija:Padomju Savienības olimpiskie zelta medaļnieki